{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Prijedlogu pravilnika o zdravstvenoj potpori u Oružanim snagama Republike Hrvatske "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Irena Franolić","Javno savjetovanje o Prijedlogu pravilnika o zdravstvenoj potpori u Oružanim snagama Republike Hrvatske","Pravilnik je prilagođen spremi za ratne uvjete ili katastrofu. U mirnodopsko vrijeme ambulante pri vojarnama nisu učinkovite. Liječnik sa svojim timom mora biti non stop u sustavu zdravstva, a pri ratnim situacijama on se mobilizira.\nTreba stvoriti standarde pri kojima bi vojni liječnici(timovi) bili u ugovornim zdravstvenim ustanovama, a standardi bi odredili koje bi to zdravstvene ustanove bile, na kojim područjima te kojih bi specijalnosti timovi bili (epidemiolozi, liječnici opće medicine, anesteziolozi). Upravo sada u specifičnim uvjetima pandemije pokazalo se da sustav zbrinjavanja pri vojarnama nije odgovorio na ugrozu. Naime vojni liječnik u sustavu zdravstva jest jednakovrijedan odnosno viševrijedan stručnjak jer zadržava svoj čin, ali se i jednako usavršava za bodove, specijalizira te je kroz mirnodopsko razdoblje trajnim radom u sustavu spreman za ugrozu. Veći gradovi mogu zadržati dio liječnika koji su samo pri vojsci, dok manje sredine koje vape za liječnicima moraju imati vojne doktore u ugovornim ustanovama. Također helikopterski prijevoz treba dalje usavršavati jer se pokazao učinkovit.","Nije prihvaćen","Općim odredbama Prijedloga pravilnika o zdravstvenoj potpori u Oružanim snagama Republike Hrvatske, provedba zdravstvene potpore pripadnicima Oružanih snaga definirana je kroz oblike ambulantne i terenske zdravstvene potpore, pri čemu ambulantna zdravstvena potpora obuhvaća provedbu primarne zdravstvene zaštite u vojnim ordinacijama obiteljske (opće) i dentalne medicine.\nČlankom 70. stavkom 7. Zakona o zdravstvenoj zaštiti (“Narodne novine“,  br. 100/18 i 125/19), uređeno je obavljanje zdravstvene djelatnosti Vojnog zdravstvenog središta kao ustrojstvene jedinice Ministarstva obrane i Oružanih snaga Republike Hrvatske sa statusom vojne zdravstvene ustanove. Podzakonskim propisima Ministarstva obrane, Pravilnikom o postupku i ovlastima u ostvarivanju prava na zdravstvenu zaštitu i prava na zdravstveno osiguranje pripadnika Oružanih snaga Republike Hrvatske (»Narodne novine«, br. 153/14, 109/16 i 86/17), Pravilnikom o organizaciji i načinu rada Vojnoga zdravstvenog središta Ministarstva obrane i Oružanih snaga Republike Hrvatske (“Narodne novine“,  br. 20/20) i Pravilnikom o normativima i standardima u pogledu prostora, opreme i djelatnika Vojno zdravstvenog središta Ministarstva obrane i Oružanih snaga Republike Hrvatske (“Narodne novine“,  br. 95/20) uređen je način rada Vojnog zdravstvenog središta, u čijem sastavu djeluju vojne ordinacije obiteljske (opće) i dentalne medicine.\nMinistarstvo obrane je, na temelju navedenih propisa, zaključilo ugovor s Hrvatskim zavodom o zdravstvenom osiguranju, čime je ugovorno uređeno obavljanje primarne zdravstvene zaštite vojnih ordinacija obiteljske (opće) i dentalne medicine u sustavu CEZIH.\nSlijedom navedenog, vojnim liječnicima je omogućen rad u vojnim ordinacijama uz istovremeno obavljanje aktivnosti za potrebe Oružanih snaga (rad u terenskim uvjetima i dr.).\nMinistarstvo obrane, na temelju zaključenog sporazuma s Ministarstvom zdravstva, a po iskazanoj potrebi, aktivno sudjeluje u pružanju zdravstvene zaštite pučanstvu Republike Hrvatske, što uključuje rad vojnih zdravstvenih djelatnika u civilnim zdravstvenim ustanovama te obavljanje hitnog zračnog medicinskog prijevoza vojnim helikopterima."]